Πλαίσιο λήψης απόφασης για εξωτερική ανάθεση υπηρεσιών τεχνολογιών πληροφορικής επικοινωνιών (ΤΠΕ) στις ναυτιλιακές εταιρίες
Authors: Πυρκατής Βασίλειος 
Published: August 2021

Στο σύγχρονο και μεταβαλλόμενο επιχειρηματικό περιβάλλον της Ναυτιλιακής Βιομηχανίας και ειδικότερα των ναυτιλιακών εταιριών οι Τεχνολογίες Πληροφορικής και Επικοινωνιών είναι πολύ σημαντικές λειτουργίες για τη λειτουργία της επιχείρησης και την επίτευξη ανταγωνιστικού πλεονεκτήματος. Η εξωτερική ανάθεση δραστηριοτήτων και ειδικά ΤΠΕ , έχει αναδειχθεί ως επιχειρηματική στρατηγική για να αποκτήσουν οι επιχειρήσεις ανταγωνιστικό πλεονέκτημα . Η παρούσα διατριβή στοχεύει στην ανάπτυξη ενός πλαισίου-μεθοδολογίας λήψης απόφασης για εξωτερική ανάθεση δραστηριοτήτων ΤΠΕ που θα μπορεί να εφαρμοστεί στις ναυτιλιακές εταιρίες αφού προηγουμένως έχουν ερευνηθεί και εντοπιστεί οι παράγοντες – κριτήρια που επηρεάζουν την λήψη απόφασης εξωτερικής ανάθεσης ΤΠΕ.. Μέσα από τη συγκριτική ανάλυση των δυνητικά κατάλληλων πολυκριτηριακών μεθόδων λήψης απόφασης για την επιλογή της βέλτιστης εναλλακτικής λύσης βάσει σταθμισμένων κριτηρίων όσον αφορά την παροχή υπηρεσιών ΤΠΕ στις ναυτιλιακές εταιρίες , επιλέχθηκε η Αναλυτική Ιεραρχική Διαδικασία ( AHP ) ως καταλληλότερη μεθοδολογία .Οι παράγοντες - κριτήρια που επηρεάζουν την λήψη απόφασης για εξωτερική ανάθεση ΤΠΕ στις ναυτιλιακές εταιρίες εντοπίστηκαν με βιβλιογραφική έρευνα και με ποιοτική έρευνα πεδίου ,συνεντεύξεις με 20 ειδικούς επαγγελματίες , εμπειρογνώμονες και στελέχη Πληροφορικής ναυτιλιακών ώστε να περιληφθούν στο μοντέλο μας οι παράγοντες που είναι πολύ σημαντικοί –κρίσιμοι για τη Ναυτιλία παράγοντες . Για την ανάπτυξη του μοντέλου – μεθοδολογίας λήψης απόφασης για εξωτερική ανάθεση δραστηριοτήτων ΤΠΕ βάση σταθμισμένων κριτηρίων με τη χρήση της μεθόδου ΑΗΡ έγινε ανάλυση και σύνθεση μοντέλων λήψης απόφασης για εξωτερική ανάθεση δραστηριοτήτων ΤΠΕ που χρησιμοποιούνται σε επιχειρηματικούς τομείς εντός και εκτός Ναυτιλίας . Τελικά αναπτύχθηκε ένα μοντέλο – μεθοδολογία λήψης απόφασης βασισμένο στις ιδιαιτερότητες και προσαρμοσμένο στις ανάγκες της Ναυτιλίας . Η στάθμιση των κριτηρίων λήψης απόφασης για εξωτερική ανάθεση ΤΠΕ στις ναυτιλιακές εταιρίες έγινε με ποσοτική έρευνα πεδίου με ερωτηματολόγια σε 60 στελέχη Πληροφορικής ναυτιλιακών εταιρίων .(μικρών μεσαίων και μεγάλων ). Ό έλεγχος και ή αξιολόγηση του μοντέλου έγινε με δοκιμή- εφαρμογή του μοντέλου λήψης απόφασης για την επιλογή του τρόπου παροχής υπηρεσιών σε ένα μικρό αριθμό ναυτιλιακών εταιριών (6 μικρές μεσαίες και μεγάλες) ώστε να δοκιμαστεί και να ελέχθη η ορθότητα των αποτελεσμάτων του ( αν τα αποτελέσματα που δίνει το μοντέλο μας είναι λογικά και αναμενόμενα ) ώστε να επικυρωθεί το μοντέλο μας.Συμπερασματικά μπορούμε να πούμε από την εφαρμογή-δοκιμή και τον έλεγχο του μοντέλου μας σε ναυτιλιακές εταιρίες όλων των μεγεθών ότι το μοντέλο μας είναι αξιόπιστο και τα αποτελέσματα προκύπτουν από την εφαρμογή του μοντέλου μας είναι ορθά ,αναμενόμενα και λογικά και έτσι το προτεινόμενο μοντέλο επικυρώνεται .Έτσι το προτεινόμενο μοντέλο είναι αξιόπιστο και δεν θα χρειαστεί βελτίωση ,παρεμβάσεις και αλλαγές. Ο εντοπισμός των κρισίμων παραγόντων – κριτηρίων που επηρεάζουν τη λήψη απόφασης για εξωτερική ανάθεση δραστηριοτήτων ΤΠΕ στις ναυτιλιακές εταιρίες και η ανάπτυξη του μοντέλου – μεθοδολογίας λήψης απόφασης για εξωτερική ανάθεση δραστηριοτήτων ΤΠΕ στη Ναυτιλία βάση σταθμισμένων κριτηρίων ,το οποίο είναι βασισμένο στις ιδιαιτερότητες και προσαρμοσμένο στις ανάγκες της Ναυτιλίας αποτελούν τη βασική συνεισφορά της παρούσας έρευνας στην επιστήμη.